CELEX: 62015TN0603
Language: da
Date: 2015-10-23 00:00:00
Title: Sag T-603/15: Sag anlagt den 23. oktober 2015 — Frank mod Kommissionen

8.2.2016   
            
            
               DA
            
            
               Den Europæiske Unions Tidende
            
            
               C 48/52
            
         Sag anlagt den 23. oktober 2015 — Frank mod Kommissionen
   (Sag T-603/15)
   (2016/C 048/60)
   Processprog: tysk
   
      Parter
   
   
      Sagsøger: Regine Frank (Bonn, Tyskland) (ved advokat W. Trautner)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den ved skrivelse af 5. juni 2015 meddelte afgørelse om ikke at se positivt på sagsøgerens ansøgning nr. 680151 — QUASIMODO i trin 1 og ikke godkende denne til efterprøvelse i trin 2 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål anfægter sagsøgeren Kommissionens stiltiende afgørelse om afslag på en administrativ klage over ERCEA’s afgørelse af 5. juni 2015 om ikke at se positivt på sagsøgerens ansøgning nr. 680151 — QUASIMODO, indgivet inden for rammerne af indkaldelser af ansøgninger og relaterede aktiviteter i forbindelse med Det Europæiske Forskningsråds arbejdsprogram for 2015 under »Horisont 2020« — rammeprogrammet for forskning og innovation (2014-2020), og ikke godkende denne til efterprøvelse i trin 2.
   Til støtte for søgsmålet har sagsøgeren anført to anbringender.
   
               1.
            
            
               Første anbringende: Tilsidesættelse af gennemsigtighedsprincippet
               
                           —
                        
                        
                           Sagsøgeren gør gældende, at ERCEA’s adfærd i flere henseender tilsidesætter gennemsigtighedsprincippet. Beregningsgrundlaget fremgår ikke af »Guidelines for Applicants«, og det er ikke entydigt forklaret i afgørelsen af 5. juni 2015.
                        
                     
         
               2.
            
            
               Andet anbringende: Tilsidesættelse af lighedsprincippet
               
                           —
                        
                        
                           Det gøres endvidere gældende, at Kommissionen med unuancerede vurderinger og angreb på sagsøgerens ry som videnskabsperson ligeledes tilsidesætter lighedsprincippet.